**A’ ΑΡΣΑΚΕΙΟ-ΤΟΣΙΤΣΕΙΟ ΔΗΜΟΤΙΚΟ ΕΚΑΛΗΣ**

 **ΕΚΔΗΛΩΣΕΙΣ-ΕΞΟΡΜΗΣΕΙΣ

 Α Π Ρ Ι Λ Ι Ο Σ 2 0 1 5**

**1) Τετάρτη, 1 Απριλίου 2015- Στ’ τάξη:**

**Ιστορικό Εθνολογικό Μουσείο «Η νεότερη ιστορία της Ελλάδας»**

Την Τετάρτη 1 Απριλίου 2015 οι μαθητές της Στ’ τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το κτήριο της Παλαιάς Βουλής. Εκεί μέσα ζωντανεύουν οι γνώσεις που αποκτούν στο μάθημα της Ιστορίας τους. Η επανάσταση του ‘21, οι ήρωες και τα όπλα τους, τα έγγραφα του αγώνα, οι επιτυχίες των αγωνιστών στη θάλασσα, ο Μακεδονικός αγώνας και οι σημαντικοί σταθμοί της νεότερης ελληνικής ιστορίας θα εντυπωσιάσουν τους μαθητές.

**2) Δευτέρα 30 Μαρτίου-Παρασκευή 3 Απριλίου 2015- Όλες οι τάξεις:**

**Εβδομάδα Βιβλίου**

Όλες οι τάξεις του Α΄ Αρσακείου- Τοσιτσείου Δημοτικού Σχολείου Εκάλης με αφορμή την Παγκόσμια Ημέρα Βιβλίου -2 Απριλίου- θα κάνουν ποικίλες δράσεις με θέμα το βιβλίο και τη φιλαναγνωσία.

**3) Τρίτη, 21 Απριλίου- Στ’ τάξη:**

**Επίσκεψη στη Βουλή των Ελλήνων**Την Τρίτη 21 Απριλίου 2015 οι μαθητές της Στ’ τάξης του Α’ Αρσακείου-Τοσιτσείου Δημοτικού
Σχολείου Εκάλης, μαζί με τους εκπαιδευτικούς συνοδούς τους, θα παρακολουθήσουν [εκπαιδευτικά βίντεο](http://foundation.parliament.gr/central.aspx?sId=110I442I1130I646I453492) σε ειδική αίθουσα, με θέμα την ιστορία του κτιρίου της Βουλής, τον τρόπο οργάνωσης και
λειτουργίας της, καθώς και την αξία της Βουλής και της Δημοκρατίας, θα ξεναγηθούν
στην έκθεση της αίθουσας Ελευθερίου Βενιζέλου και θα επισκεφθούν την αίθουσα της
Ολομέλειας της Βουλής. Αν η επίσκεψή τους συμπίπτει με τις ώρες λειτουργίας του
Κοινοβουλίου, οι μαθητές θα παρακολουθήσουν για λίγα λεπτά τη συνεδρίαση.

**4) Πέμπτη, 23 Απριλίου 2015- Γ’2 τάξη:**

**Mουσείο Κυκλαδικής Τέχνης**

Την Πέμπτη 23 Απριλίου 2015 οι μαθητές της Γ’2 τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Μουσείο Κυκλαδικής Τέχνης. Κατά την επίσκεψή τους στο Μουσείο θα έχουν την ευκαιρία να γνωρίσουν από κοντά σπάνια ειδώλια, αγγεία, σκεύη από νησιώτικο, διάφανο μάρμαρο καθώς και χρηστικά αγγεία από πηλό, από τα οποία πολλά είναι μοναδικά σ΄ ολόκληρο τον κόσμο.

Επίσης υπάρχει ένας ειδικός χώρος για παιδιά, το παιδικό εργαστήρι , όπου οι μικροί μαθητές συζητούν , αντιγράφουν τα εκθέματα, τα πλάθουν με πηλό και βλέπουν κουκλοθέατρο με όμορφες κούκλες-ειδώλια.

**5) Παρασκευή, 24 Απριλίου 2015- Γ’1 τάξη:**

**Mουσείο Κυκλαδικής Τέχνης**

Την Παρασκευή 24 Απριλίου 2015 οι μαθητές της Γ’1 τάξης του Α’ Αρσακείου-Τοσιτσείου Δημοτικού Εκάλης θα επισκεφθούν το Μουσείο Κυκλαδικής Τέχνης. Κατά την επίσκεψή τους στο Μουσείο θα έχουν την ευκαιρία να γνωρίσουν από κοντά σπάνια ειδώλια, αγγεία, σκεύη από νησιώτικο, διάφανο μάρμαρο καθώς και χρηστικά αγγεία από πηλό, από τα οποία πολλά είναι μοναδικά σ΄ ολόκληρο τον κόσμο.

Επίσης υπάρχει ένας ειδικός χώρος για παιδιά, το παιδικό εργαστήρι , όπου οι μικροί μαθητές συζητούν , αντιγράφουν τα εκθέματα, τα πλάθουν με πηλό και βλέπουν κουκλοθέατρο με όμορφες κούκλες-ειδώλια.

**6) Δευτέρα, 27 Απριλίου 2015- Δ’ τάξη:**

**Επίσκεψη στο Μουσείο Βορρέ**

Την Δευτέρα 27 Απριλίου 2015 οι μαθητές της Δ’ τάξης του Α’ Αρσακείου-Τοσιτσείου Δημοτικού Σχολείου Εκάλης θα ξεναγηθούν στο χώρο του Μουσείου Βορρέ.
Το Μουσείο βρίσκεται σε έναν όμορφο κήπο στην Παιανία. Τα αντικείμενα λαϊκής τέχνης και παράδοσης κυριαρχούν παντού.

Εκτός από αυτά, τα παιδιά θα απολαύσουν μια πλούσια συλλογή έργων Ελλήνων ζωγράφων και θα παρακολουθήσουν το πρόγραμμα της ανακυκλώσιμης τέχνης αντλώντας τη θεματολογία τους από τη μυθολογία, τη λαογραφία και τις τεχνικές μεγάλων Ελλήνων Καλλιτεχνών.

**7) Τρίτη, 28 Απριλίου 2015- Β’ τάξη:**

**Κέντρο Τέχνης Παιδιού**

Την Τρίτη 28 Απριλίου 2015, οι μαθητές της Β’ τάξης του Α’ Αρσακείου-Τοσιτσείου Δημοτικού Σχολείου Εκάλης θα επισκεφτούν το Κέντρο Τέχνης. Με στόχο την ανάπτυξη της δημιουργικότητας και της δεξιοτεχνίας καθώς και την καλλιέργεια της αισθητικής αγωγής, οι μαθητές θα παρακολουθήσουν εκπαιδευτικό πρόγραμμα με θέμα τη φύση και το περιβάλλον.

Το πρόγραμμα έχει σχεδιαστεί με βάση την επικοινωνιακή διαδικασία μέσα από τα βιώματα της σύγχρονης τέχνης και εντάσσεται στις δραστηριότητες του διαθεματικού της Β’ τάξης.